*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*152. számú előterjesztés*

Bátaszék Város Önkormányzat Képviselő-testületének 2025. augusztus 5-én,

8 órakor megtartandó RENDKÍVÜLI ülésére

*A Bátaszéki II. Géza Gimnázium alapító tanárai tiszteletére emléktábla elhelyezése*

|  |
| --- |
| **Előterjesztő:** Dr. Bozsolik Róbert polgármester**Készítette:** Kondriczné dr. Varga Erzsébet jegyző**Törvényességi ellenőrzést végezte:** Takaróné dr. Mihó Beatrix  jegyző**Tárgyalja:**--- |

# Tisztelt Képviselő-testület!

A Bátaszéki Értéktár Bizottság – az egykori gimnáziumi diákok kezdeményezése alapján - kereste meg önkormányzatunkat azzal az elképzeléssel, hogy egy emléktábla elhelyezését kezdeményezzék azon személyek nevének felsorolásával, akik alapító tanárként közreműködtek a helyi gimnázium létrejöttében.

A kezdeményezők az emléktábla helyéül az általános iskola épületét jelölték meg (Budai u. 11.) hiszen az alapítás évében 1963-ban és azt követően 1972-ig ez az épület adott otthont a gimnáziumi oktatásnak, majd ezt követően költözött át a mai helyére a Kossuth L. utca 38-42. sz. épületbe.

Figyelemmel arra, hogy a kezdeményezés alapvetően a gimnázium alapító tanárai előtti tiszteletadást kívánja kifejezni, így megfontolásra ajánlom, hogy a tábla a gimnázium jelenleg is használt épületének ( Kossuth L. utca 38-42.) utcai homlokzatán kerüljön elhelyezésre.

Az emléktábla feliratának elképzelése az előterjesztés melléklete.

Az emléktábla elhelyezéséhez Bátaszék Város Önkormányzata Képviselő-testületének, mint az ingatlan tulajdonosának hozzájárulására van szükség.

Javasoljuk az alábbi határozati javaslat elfogadásával az emléktábla elhelyezésének jóváhagyását.

**H a t á r o z a t i j a v a s l a t :**

**Hozzájárulás a gimnázium alapító tanárainak emlékére állítandó tábla elhelyezéséhez**

Bátaszék Város Önkormányzatának Képviselő-testülete a Bátaszék, Kossuth u. 38- 42. szám alatti (1165 hrsz.-ú) ingatlan épületén a Bátaszéki Értéktár Bizottság által kezdeményezett, a Bátaszéki II. Géza Gimnázium alapító tanárainak tiszteletére emléktábla elhelyezéséhez tulajdonosként hozzájárul.

*Határidő:* 2025. augusztus 15.

*Felelős*: Kondriczné dr. Varga Erzsébet jegyző

 (határozat megküldéséért)

*Határozatról értesül*:

Bátaszéki Értéktár Bizottság

Bátaszéki KÖH pénzügyi iroda

 irattár